מאת ‎ גלעד ‎ ברבע‎ 

ב-19.11 ‎ קיבל ‎ בית ‎ המשפט ‎ העליון ‎ את ‎ עתירתם ‎ של ‎ המכללה‎ 
האקדמית ‎ למשפט ‎ ועסקים ‎ רמת ‎ גן ‎ ושל ‎ גונדר ‎ (בדימוס) ‎ ש. ‎ טויזר‎ 
(אליה ‎ הצטרף ‎ האסיר ‎ י. ‎ מכנס), ‎ וקבע ‎ כי ‎ החוק ‎ שהתיר ‎ הפרטה ‎ של‎ 
בתי ‎ הסוהר ‎ (תיקון ‎ מס׳ ‎ 28  לפקודת ‎ בתי ‎ הסוהר) ‎ -  איננו ‎ חוקתי,‎ 
ולכן ‎ דינו ‎ להתבטל ‎ במלואו ‎ ומיד.‎ 

בית ‎ המשפט ‎ קיבל ‎ את ‎ טענתם ‎ העקרונית ‎ של ‎ העותרים, ‎ כי‎ 
הפרטת ‎ בתי ‎ הסוהר ‎ כשלעצמה ‎ מהווה ‎ פגיעה ‎ חוקתית ‎ בחירות‎ 
האישית ‎ ובכבוד ‎ האדם, ‎ וכי ‎ פגיעה ‎ זו ‎ איננה ‎ מידתית, ‎ ולכן ‎ דינה‎ 
כאמור ‎ להתבטל.‎ 

הניסיון ‎ להפריט ‎ בתי ‎ סוהר ‎ הציב ‎ בפני ‎ בית ‎ המשפט ‎ אתגר ‎ לא‎ 
קל. ‎ המדינה ‎ טענה ‎ בתוקף, ‎ כי ‎ בדרך ‎ זו ‎ יושגו ‎ תכליות ‎ ראויות ‎ - 
שיפור ‎ תנאי ‎ הכליאה ‎ ורווחתם ‎ של ‎ האסירים ‎ וגם ‎ חיסכון ‎ כספי ‎ ניכר.‎ 
בית ‎ המשפט ‎ קבע, ‎ כי ‎ העברת ‎ הסמכויות ‎ לניהול ‎ ולהפעלה ‎ של ‎ בתי‎ 
סוהר ‎ לידי ‎ חברה ‎ פרטית ‎ הפועלת ‎ למטרות ‎ רווח ‎ -  יש ‎ בה ‎ עצמה‎ 
פגיעה ‎ בזכויות ‎ החוקתיות ‎ המוגנות ‎ של ‎ כל ‎ אחת ‎ ואחד ‎ מאיתנו‎ 
לחירות ‎ אישית ‎ ולכבוד ‎ האדם.‎ 

קביעה ‎ עקרונית ‎ זו ‎ של ‎ בית ‎ המשפט, ‎ שניתנה ‎ בפסק ‎ הדין ‎ העיקרי‎ 
של ‎ הנשיאה ‎ דורית ‎ בייניש, ‎ מהווה ‎ אמירה ‎ חוקתית ‎ ברורה ‎ וחדה:‎ 
ישנם ‎ מעשים ‎ ופעולות, ‎ אשר ‎ הם ‎ עצמם ‎ יחשבו ‎ כפוגעים ‎ בזכויותינו‎ 
החוקתיות ‎ ללא ‎ תלות ‎ בתוצאת ‎ מעשים ‎ אלה. ‎ במקרה ‎ של ‎ בית‎ 
הסוהר ‎ הפרטי ‎ -  עצם ‎ מתן ‎ הסמכות ‎ לנהלו ‎ ולהפעילו ‎ בידי ‎ זכיין,‎ 
הפועל ‎ למטרות ‎ רווח ‎ כלכלי, ‎ היא ‎ עצמה ‎ מהווה ‎ פעולה ‎ אסורה,‎ 
ללא ‎ קשר ‎ לדרך ‎ ולאופן, ‎ בו ‎ יפעיל ‎ הזכיין ‎ הפרטי ‎ את ‎ בית ‎ הסוהר.‎ 

המדינה ‎ ושותפה ‎ הזכיין ‎ טענו ‎ בתוקף, ‎ כי ‎ החוק, ‎ ההיתר ‎ המנהלי‎ 
והסכם ‎ הזיכיון ‎ יצרו ‎ מערך ‎ מקיף ‎ וקפדני, ‎ שנועד ‎ לשמור ‎ על ‎ זכויות‎ 
האסירים ‎ ולמנוע ‎ פגיעה ‎ בהן. ‎ לכן ‎ ביקשו, ‎ שינתן ‎ להם ‎ להתחיל‎ 
ב״פיילוט״ ‎ -  בהפעלת ‎ בית ‎ סוהר ‎ פרטי ‎ ראשון ‎ בישראל.‎ 

בית ‎ המשפט ‎ העליון ‎ דחה ‎ ניסיון ‎ זה, ‎ הן ‎ בקביעה ‎ העקרונית,‎ 
לפיה ‎ עצם ‎ מתן ‎ הסמכויות ‎ בידי ‎ מי ‎ שפועל ‎ למטרת ‎ רווח ‎ -  אסור,‎ 
והן ‎ באמירה ‎ הברורה ‎ והחדה, ‎ כי ‎ לא ‎ יתיר ‎ עריכת ‎ "ניסוי", ‎ בו ‎ עכברי‎ 
הניסוי ‎ הם ‎ אסירים, ‎ שנשפטו ‎ למאסר. ‎ בית ‎ המשפט ‎ הבהיר, ‎ כי ‎ עצם‎ 
הכנסתם ‎ של ‎ אסירים ‎ לכלא ‎ המופעל ‎ למען ‎ רווח ‎ כלכלי ‎ -  מהווה‎ 
פגיעה ‎ אסורה ‎ בכבוד ‎ האדם ‎ של ‎ אותם ‎ אסירים.‎ 

האמירה, ‎ לפיה ‎ כליאת ‎ אסירים ‎ בבית ‎ סוהר ‎ המופעל ‎ למטרת ‎ רווח‎ 
כלכלי ‎ מהווה ‎ פגיעה ‎ בכבוד ‎ האדם ‎ שלהם, ‎ היא ‎ בעלת ‎ חשיבות‎ 
ומשמעות ‎ גם ‎ למקרים ‎ אחרים, ‎ בהם ‎ מעבירה ‎ המדינה ‎ אוכלוסיות‎ 
מוחלשות, ‎ או ‎ קהלים ‎ שבויים, ‎ ל״טיפול" ‎ בידי ‎ זכיינים, ‎ הפועלים‎ 
למטרת ‎ רווח ‎ כלכלי.‎ 

בית ‎ המשפט ‎ לא ‎ קיבל ‎ את ‎ הניסיון ‎ של ‎ המדינה ‎ והזכיין ‎ עושה‎ 
דברה ‎ לטעון, ‎ כי ‎ המדינה ‎ רק ‎ "מסתייעת" ‎ בזכיין, ‎ וכי ‎ בפועל ‎ שמרה‎ 
המדינה ‎ בידיה ‎ את ‎ הסמכות ‎ והאחריות ‎ לכל ‎ המתרחש ‎ בין ‎ כותלי‎ 


בית ‎ הסוהר ‎ הפרטי. ‎ היה ‎ זה ‎ המלכוד ‎ האבסורדי, ‎ שלתוכו ‎ ניסתה‎ 
המדינה ‎ לגרור ‎ את ‎ בית ‎ המשפט, ‎ בטוענה ‎ מחד ‎ גיסא, ‎ כי ‎ היא ‎ רק‎ 
"מסתייעת" ‎ בזכיין ‎ ושומרת ‎ את ‎ האחריות ‎ בידה; ‎ ומאידך ‎ גיסא,‎ 
ניתנו ‎ בידי ‎ הזכיין ‎ ועובדיו ‎ סמכויות ‎ מרחיקות ‎ לכת, ‎ כולל ‎ סמכויות‎ 
להפעלת ‎ כוח, ‎ לרבות ‎ שימוש ‎ בכוח ‎ ממית.‎ 

לשמע ‎ טענות ‎ המדינה ‎ בדבר ‎ יעילות ‎ וחיסכון ‎ כספי, ‎ נדמה ‎ היה‎ 
לרגע, ‎ כי ‎ שומעים ‎ אנו ‎ את ‎ קולו ‎ של ‎ מיילו ‎ מינדרבינדר ‎ בספר‎ 
״מלכוד ‎ 22״ ‎ של ‎ ג׳וזף ‎ הלר, ‎ שטען ‎ בתוקף ‎ כך: ‎ "הייתי ‎ רוצה ‎ לראות‎ 
את ‎ הממשלה ‎ יוצאת ‎ מהמלחמה ‎ לגמרי ‎ ומפנה ‎ את ‎ השטח ‎ ליוזמה‎ 
הפרטית".‎ 

בית ‎ המשפט ‎ לא ‎ הלך ‎ שולל ‎ אחר ‎ מכבסת ‎ המילים, ‎ השגורה ‎ בפי‎ 
הממשלה ‎ -  "הסתייעות", ‎ "מיקור ‎ חוץ" ‎ וכיו״ב, ‎ אלא ‎ חשף ‎ ביד‎ 
מיומנת ‎ וקפדנית ‎ את ‎ המהות ‎ האמיתית ‎ של ‎ מעשה ‎ ההפרטה ‎ של ‎ בתי‎ 
הסוהר: ‎ העברת ‎ סמכויות ‎ לשימוש ‎ בכוח, ‎ הנובעות ‎ ממהותה ‎ של‎ 
המדינה, ‎ לידי ‎ גורם ‎ פרטי, ‎ הפועל ‎ להשאת ‎ רווחיו ‎ הכלכליים.‎ 

מפסק ‎ הדין ‎ עולה ‎ אמירה ‎ חשובה ‎ ועקרונית ‎ נוספת: ‎ האמנה‎ 
החברתית, ‎ המהווה ‎ את ‎ התשתית ‎ הבסיסית ‎ למדינה ‎ המודרנית, ‎ היא‎ 
חלק ‎ מחוקתה ‎ של ‎ המדינה ‎ ומעקרון ‎ כבוד ‎ האדם. ‎ מכאן ‎ גוזר ‎ בית‎ 
המשפט ‎ קביעות ‎ ברורות, ‎ לפיהן ‎ אותן ‎ סמכויות ‎ יסודיות-בסיסיות‎ 
של ‎ המדינה ‎ בתחומים ‎ הקשורים ‎ להפעלת ‎ כוחה ‎ האלים ‎ הלגיטימי‎ 
-  חייבות ‎ להישאר ‎ בידי ‎ המדינה, ‎ ובידיה ‎ בלבד.‎ 

עתה ‎ יש ‎ לפעול ‎ במשנה ‎ מרץ ‎ לאכיפתן ‎ ולישומן ‎ של ‎ הקביעות‎ 
האלה ‎ על ‎ מהלכים ‎ אחרים, ‎ שמקדמת ‎ הממשלה ‎ בעצם ‎ ימים ‎ אלו.‎ 

סוגיה ‎ עקרונית ‎ נוספת, ‎ העולה ‎ מפרשה ‎ זו: ‎ הצורך ‎ החיוני‎ 
בקביעת ‎ מנגנון ‎ בדיקה ‎ ובקרה ‎ חוקתי ‎ מוקדם. ‎ מנגנון ‎ זה ‎ יבטיח, ‎ כי‎ 
הממשלה, ‎ ולאחריה ‎ הכנסת, ‎ ישקלו ‎ היטב ‎ ובאופן ‎ מעמיק ‎ את‎ 
ההיבטים ‎ החוקתיים ‎ של ‎ כל ‎ מעשה ‎ חקיקה, ‎ עוד ‎ טרם ‎ הבשיל ‎ לחוק‎ 
מחייב. ‎ יש ‎ מקום ‎ וצורך ‎ חיוני ‎ בקיומו ‎ של ‎ גורם ‎ משפטי ‎ עצמאי‎ 
ובלתי ‎ תלוי, ‎ שיהא ‎ בבחינת ‎ "איפכא ‎ מסתברא" ‎ בכל ‎ הקשור ‎ לשאלת‎ 
החוקתיות ‎ -  על ‎ מנת ‎ למנוע ‎ מצבים ‎ בהם ‎ חוק, ‎ כדוגמת ‎ תיקון ‎ מס,‎ 
28  לפקודת ‎ בתי ‎ הסוהר, ‎ מובאים ‎ לכנסת ‎ ונחקקים, ‎ מבלי ‎ שנעשתה‎ 
בחינה ‎ חוקתית ‎ ראויה ‎ שלהם.‎ 

כן ‎ מתבקש ‎ שיקבע ‎ הסדר, ‎ שיאפשר ‎ בדיקה ‎ שיטתית ‎ של‎ 
חוקתיות ‎ חוקים. ‎ מקרה ‎ הפרטת ‎ בתי ‎ הסוהר ‎ מוכיח ‎ זאת: ‎ אלמלא‎ 
עתרו ‎ המכללה ‎ האקדמית ‎ למשפט ‎ ועסקים ‎ רמת ‎ גן ‎ וגונדר‎ (בדימוס)‎ 
טויזר ‎ נגד ‎ החוק ‎ -  היה ‎ בית ‎ הסוהר ‎ הפרטי ‎ עובדה ‎ מוגמרת. ‎ צריך‎ 
לקבוע ‎ מנגנון ‎ והסדר ‎ חוקתי, ‎ שימנע ‎ מצב, ‎ בו ‎ המקריות ‎ היא‎ 
שתיקבע, ‎ איזה ‎ חוק ‎ יבחן ‎ חוקתית.‎ 

במבט ‎ צופה ‎ פני ‎ עתיד ‎ ניתן ‎ להעריך, ‎ בזהירות, ‎ כי ‎ פסק ‎ הדין ‎ לא‎ 
יעורר ‎ תגובות ‎ נגד ‎ של ‎ ממש. ‎ זאת ‎ לאור ‎ העובדה, ‎ שאין ‎ בפסק ‎ הדין‎ 
פגיעה ‎ או ‎ הטבה ‎ מגזרית ‎ כלשהי, ‎ וכן ‎ מאחר ‎ שהנושא ‎ איננו ‎ מצוי‎ 
במוקד ‎ של ‎ מחלוקת ‎ ציבורית ‎ או ‎ פוליטית.‎ 

עו״ד ‎ גלעד ‎ ברנע ‎ "צג ‎ את ‎ מגישי ‎ העתירה ‎ בבג״ץ‎ 


דמוקרטיה‎ /2‎ 


זכותו ‎ של ‎ העם ‎ הפלסטיני ‎ לא‎ 
לחכות ‎ לסיום ‎ תעתועי ‎ נתניהו‎ 

"אין ‎ ספק, ‎ שראוי ‎ יותר ‎ ומועיל ‎ יותר, ‎ להגיע ‎ להכרזה ‎ בדבר‎ 
כינון ‎ מדינה ‎ פלסטינית ‎ בסיומו ‎ של ‎ משא-ומתן, ‎ אשר ‎ יסדיר‎ 
את ‎ כל ‎ הסוגיות ‎ ביחסים ‎ בין ‎ שתי ‎ המדינות, ‎ לרבות ‎ בנושא‎ 
ההתנחלויות, ‎ הגבולות ‎ שאלת ‎ הפליטים, ‎ מקורות ‎ המים ‎ ועוד.‎ 
אבל ‎ ממשלת ‎ ישראל ‎ בראשות ‎ נתניהו, ‎ המצהירה ‎ שהיא‎ 
מעוניינת ‎ במו״מ, ‎ כלל ‎ אינה ‎ מעוניינת ‎ בהסדר, ‎ הכרוך ‎ בנסיגה‎ 
מהשטחים ‎ הכבושים״ ‎ -  אמר ‎ ח״ב ‎ מוחמד ‎ ברכה ‎ (חד״ש)‎ 
בדיון ‎ על ‎ כוונת ‎ הפלסטינים ‎ להכריז ‎ על ‎ מדינה ‎ עצמאית ‎ ( 
18.11).‎ 

מאחר ‎ שנתניהו ‎ עורם ‎ מכשולים ‎ בדרך ‎ לחידוש ‎ המו״מ‎ 
ונסוג ‎ אפילו ‎ מהסכמות ‎ שכבר ‎ הושגו ‎ במו״מ ‎ המדיני ‎ שהתנהל‎ 
קודם ‎ לשובו ‎ לשלטון, ‎ שוקלים ‎ בעם ‎ הפלסטיני ‎ את ‎ האפשרות‎ 
של ‎ הכרזה ‎ על ‎ הקמת ‎ מדינה ‎ עצמאית ‎ בגדה ‎ המערבית‎ 
וברצועת ‎ עזה, ‎ לרבות ‎ בירושלים ‎ המזרחית, ‎ כלומר ‎ בשטחים‎ 
שישראל ‎ כבשה ‎ ביוני ‎ 1967. ‎ שיקול ‎ כזה, ‎ ציין ‎ ברכה, ‎ מבטא‎ 
את ‎ זכותו ‎ של ‎ העם ‎ הפלסטיני ‎ לא ‎ לחכות ‎ לטוב ‎ לבה ‎ של‎ 
ממשלת ‎ נתניהו, ‎ אלא ‎ לממש ‎ את ‎ זכותו ‎ להגדרה ‎ עצמית‎ 
ולמדינה ‎ עצמאית.‎ 

על ‎ העם ‎ בישראל ‎ לבחור ‎ בהידברות ‎ עם ‎ התנועה ‎ הלאומית‎ 
הפלסטינית, ‎ המובילה ‎ לשלום ‎ בין ‎ שתי ‎ מדינות, ‎ ישראל‎ 
ופלסטין, ‎ ולדחות ‎ את ‎ דרכו ‎ של ‎ נתניהו, ‎ דרך ‎ הדמים‎ 
והמלחמות.‎ 

איתותים ‎ מסוריה‎ 

בדיון ‎ על ‎ סיכויי ‎ המשא-ומתן ‎ עם ‎ סוריה ‎ (18.11), ‎ האשים‎ 
ח״ב ‎ עפו ‎ אגבריה ‎ (חד״ש) ‎ את ‎ ממשלת ‎ נתניהו ‎ בדחייה ‎ של‎ 
האיתותים ‎ של ‎ נשיא ‎ סוריה ‎ בדבר ‎ רצונו ‎ בחידוש ‎ המו״מ‎ 
לשלום. ‎ דחייה ‎ זו ‎ משתלבת ‎ בהתעלמות ‎ של ‎ ממשלות ‎ ישראל‎ 
מהיוזמה ‎ של ‎ הליגה ‎ הערבית ‎ משנת ‎ 2002  בדבר ‎ הסדר ‎ שלום‎ 
כולל ‎ בין ‎ ישראל ‎ לבין ‎ המדינות ‎ הערביות. ‎ האינטרס ‎ הלאומי‎ 
של ‎ ישראל, ‎ הדגיש ‎ אגבריה, ‎ הוא ‎ לעשות ‎ שלום ‎ עם ‎ כל ‎ העמים‎ 
הערביים, ‎ לרבות ‎ עם ‎ הפלסטינים ‎ ועם ‎ הסורים. ‎ (על‎ 
ההיסטוריה ‎ של ‎ כיבוש ‎ הגולן ‎ -  ר׳ ‎ עמוד ‎ 4.)‎ 

איום ‎ גובר ‎ על ‎ חופש ‎ הביטו■‎ 

בדיון ‎ במליאה ‎ (18.11), ‎ התריע ‎ ח״כ ‎ דב ‎ חנין‎ (חד״ש) ‎ על‎ 
השתרשותה ‎ בדעת ‎ הקהל ‎ הישראלית ‎ של ‎ המגמה ‎ החותרת‎ 
לקצץ ‎ בחופש ‎ הדיבור ‎ של ‎ חברי ‎ הכנסת ‎ הערבים. ‎ בהתייחסו‎ 
לממצאי ‎ סקר ‎ בדבר ‎ עמדות ‎ הציבור ‎ כלפי ‎ שחיתות ‎ של ‎ נבחרי‎ 
ציבור, ‎ הצביע ‎ חנין ‎ על ‎ הנתון ‎ המזעזע, ‎ לפיו ‎ שני ‎ שלישים‎ 
מהנשאלים ‎ תומכים ‎ בצמצום ‎ חופש ‎ הביטוי ‎ של ‎ חברי ‎ כנסת‎ 
ערבים ‎ ובאי-סיקור ‎ של ‎ אירועים ‎ של ‎ הציבור ‎ הערבי.‎ 

חנין ‎ קרא ‎ לחברי ‎ הכנסת ‎ להתאחד ‎ מול ‎ הגזענות, ‎ שהיא‎ 
תופעה ‎ מסוכנת ‎ ביותר, ‎ המאיימת ‎ על ‎ סדרי ‎ השלטון‎ 
הדמוקרטיים.‎ 

ח״ב ‎ עפו ‎ אגבריה ‎ התייחס ‎ לנושא ‎ חופש ‎ הביטוי ‎ בדיון ‎ אחר‎ 
שנערך ‎ באותו ‎ יום. ‎ אגבריה ‎ ציין, ‎ כי ‎ הניסיון ‎ המכוון ‎ לכרוך‎ 
יחד ‎ פעילות ‎ פוליטית ‎ לגיטימית, ‎ כמו ‎ הפגנות, ‎ עם ‎ מעשי‎ 
שחיתות, ‎ נועד ‎ להשחיר ‎ את ‎ דמותו ‎ של ‎ ח״ב ‎ מוחמר ‎ ברכה,‎ 
נגדו ‎ מתכוון ‎ היועץ ‎ המשפטי ‎ להגיש ‎ כתבי ‎ אישום ‎ בעילה ‎ של‎ 
"תקיפת ‎ שוטר" ‎ במהלך ‎ הפגנות ‎ פוליטיות.‎ 


בית ‎ המחוקקים‎ 

הארכת ‎ מועדים ‎ בבית ‎ הדין ‎ לעבודה‎ 

הכנסת ‎ אישרה ‎ ב- 17.1 1  בקריאה ‎ ראשונה ‎ את ‎ הצעת ‎ החוק‎ 
שיזם ‎ ח״ב ‎ דב ‎ חנין, ‎ ואשר ‎ נועדה ‎ להעניק ‎ לבית ‎ הדין ‎ לעבודה‎ 
סמכות ‎ להאריך ‎ מועד ‎ להגשת ‎ עתירה. ‎ סמכות ‎ דומה ‎ מוקנית‎ 
כבר ‎ לבתי ‎ משפט ‎ אחרים. ‎ הצעת ‎ החוק ‎ הועברה ‎ לוועדת‎ 
העבודה ‎ והרווחה ‎ להכנה ‎ לקריאה ‎ שנייה ‎ ושלישית.‎ 

מניעת ‎ פיטורים ‎ מחזוריים‎ 

הכנסת ‎ אישרה ‎ ב- 18.1 1  בקריאה ‎ טרומית ‎ את ‎ הצעת ‎ החוק‎ 
שיזם ‎ ח״ב ‎ דב ‎ חנין, ‎ ואשר ‎ נועדה ‎ למנוע ‎ מצב, ‎ שבו ‎ מעבידים‎ 
מפטרים ‎ עובדים, ‎ כדי ‎ למנוע ‎ מהם ‎ זכויות ‎ סוציאליות, ‎ ואחר-‎ 
כך ‎ מקבלים ‎ אותם ‎ שוב ‎ לעבודה. ‎ הצעת ‎ חוק ‎ דומה ‎ העלתה‎ 
באותו ‎ יום ‎ ח״ב ‎ שלי ‎ יחימוביץ׳‎ (העבודה).‎ 

הצעת ‎ החוק ‎ הועברה ‎ לוועדת ‎ העבודה ‎ והרווחה.‎ 

השוואת ‎ זכויות ‎ אלמן ‎ ואלמנה‎ 

ח״ב ‎ דב ‎ חנין ‎ העלה ‎ ב- 17.1 1  את ‎ הצעת ‎ החוק ‎ שבאה ‎ לתקן‎ 
את ‎ חוק ‎ הביטוח ‎ הלאומי ‎ כך, ‎ שיושוו ‎ זכויות ‎ האלמנים‎ 
והאלמנות ‎ בקרנות ‎ הפנסיה ‎ וגם ‎ בקיצבות ‎ שמשלם ‎ הביטוח‎ 
הלאומי.‎ 

בהסכמת ‎ המציע, ‎ הפכה ‎ הצעת ‎ החוק ‎ להצעה ‎ לסדר ‎ היום‎ 
והועברה ‎ לדיון ‎ בוועדת ‎ העבודה ‎ והרווחה.‎ 

להיאבק ‎ בעוני, ‎ לא ‎ בעניים‎ 

בדיון ‎ שהוקדש ‎ ליום ‎ המאבק ‎ בעוני‎ (17.11), ‎ האשים ‎ ח״כ‎ 
מוחמר ‎ ברכה ‎ את ‎ ממשלת ‎ נתניהו, ‎ כי ‎ היא ‎ מבצעת ‎ עינוי‎ 
לעניים, ‎ שמספרם ‎ גדל ‎ ומצבם ‎ נעשה ‎ חמור ‎ יותר. ‎ דוגמא‎ 
אחרונה ‎ לכך ‎ -  ההעלאה ‎ התלולה ‎ בתעריפי ‎ המים, ‎ אשר ‎ תכנס‎ 
לתוקפה ‎ בינואר ‎ הקרוב.‎ 

ברכה ‎ ציין, ‎ כי ‎ 46%  מהעניים ‎ בישראל ‎ הם ‎ אנשים ‎ עובדים‎ 
והוסיף, ‎ כי ‎ משמעות ‎ הנתון ‎ היא, ‎ שרבים ‎ מאלה ‎ שיוצאים‎ 
לעבודה ‎ אינם ‎ יכולים ‎ לפרנס ‎ את ‎ משפחותיהם.‎ 

מהעוני ‎ סובלות ‎ במיוחד ‎ המשפחות ‎ הערביות: ‎ בעוד‎ 
שבחברה ‎ הישראלית ‎ בכללותה, ‎ 23%  מהאזרחים ‎ חיים ‎ מתחת‎ 
לקו ‎ העוני, ‎ בקרב ‎ האוכלוסייה ‎ הערבית ‎ הנתון ‎ הוא ‎ כפול ‎ - 
52%  חיים ‎ בעוני. ‎ העוני ‎ קשור ‎ באבטלה ‎ ובתעסוקה ‎ לא‎ 
קבועה ‎ וחלקית, ‎ וממצוקות ‎ אלה ‎ סובלים ‎ יותר ‎ בקרב ‎ הציבור‎ 
הערבי. ‎ לפי ‎ נתוני ‎ שירות ‎ התעסוקה, ‎ שיעור ‎ האבטלה ‎ באום‎ 
אל ‎ פחם, ‎ בסחנין ‎ ובטמרה ‎ נע ‎ סביב ‎ 30%. ‎ והתמונה ‎ דומה‎ 
ביישובים ‎ ערביים ‎ נוספים. ‎ ברכה ‎ קרא ‎ לממשלה ‎ לחדול‎ 
מטיפוח ‎ הקפיטליזם ‎ החזירי ‎ ולאמץ ‎ סדר ‎ עדיפות ‎ חברתי.‎ 

אפליה ‎ בוועדות ‎ הקבלה ‎ ליישובים ‎ קהילתיים‎ 

ב- 18.1 1  העלה ‎ ח״כ ‎ חנא ‎ סוייד‎ (חד״ש) ‎ הצעה ‎ לסדר ‎ היום‎ 
בנושא ‎ האפליה ‎ בוועדות ‎ הקבלה ‎ של ‎ ישובים ‎ קהילתיים,‎ 
התובעות ‎ מהמועמדים ‎ ׳להתחייב ‎ לערכי ‎ הציונות׳ ‎ וכן ‎ הלאה.‎ 

סוייד ‎ ציין, ‎ כי ‎ התקנונים ‎ חושפים, ‎ כי ‎ הקמת ‎ היישובים‎ 
האלה ‎ נועדה ‎ לבצע ‎ תהליך ‎ של ‎ יהוד ‎ הגליל, ‎ ולמנוע ‎ קבלת‎ 
אזרחים ‎ ערבים ‎ ואחרים. ‎ היישובים ‎ הקהילתיים ‎ הוקמו ‎ על‎ 
אדמות ‎ שהופקעו ‎ מיישובים ‎ ערביים, ‎ הסובלים ‎ ממצוקת ‎ קרקע‎ 
ודיור ‎ חמורה. ‎ סוייד ‎ ציין, ‎ כי ‎ משרד ‎ השיכון ‎ הכריז ‎ לאחרונה‎ 
על ‎ שיווק ‎ קרקע ‎ ל-6 ‎ אלפים ‎ יחידות ‎ דיור, ‎ אך ‎ רק ‎ 200  מהן‎ 
מיועדות ‎ לשיווק ‎ ביישובים ‎ ערביים. ‎ הוא ‎ תבע ‎ מהממשלה‎ 
לפתור ‎ את ‎ מצוקת ‎ הקרקע ‎ באופן ‎ שיעניק ‎ גם ‎ לאזרחים‎ 
הערבים ‎ הזדמנות ‎ שווה ‎ להשיג ‎ פתרונות ‎ דיור.‎ 


חיי ‎ המפלגר‎ ז/3‎ 


90  שנה ‎ בשבעה ‎ ספרים‎ 

בשנה ‎ ה-90 ‎ למפלגה ‎ הקומוניסטית ‎ בארץ, ‎ פורסם ‎ מספר ‎ מרשים ‎ של ‎ ספרים ‎ אודותיה.‎ 


מאת ‎ יוסף ‎ דרוויש‎ 
"בעד ‎ הנגד!"‎ 

סמוך ‎ לאירוע ‎ המרכזי, ‎ שנערך ‎ בחיפה ‎ (7.11), ‎ יצא ‎ לאור‎ 
האלבום ‎ ״בעד ‎ הנגדי ‎ -  מאמרים ‎ וכרזות ‎ לרגל ‎ 90  שנה‎ 
למק״י". ‎ באלבום ‎ כלולים ‎ מאמרים, ‎ אשר ‎ הוצגו ‎ בכנס ‎ לציון‎ 
90  שנה ‎ למפלגה ‎ הקומוניסטית, ‎ שנערך ‎ בחודש ‎ מרס ‎ השנה‎ 
באוניברסיטת ‎ תל-אביב, ‎ ומבחר ‎ גדול ‎ של ‎ כרזות ‎ בעברית,‎ 
בערבית, ‎ ביידיש ‎ ובשפות ‎ נוספות, ‎ שהפיקו ‎ מק״י ‎ וחד״ש‎ 
וארגונים ‎ מתקדמים ‎ ב-70 ‎ השנים ‎ האחרונות. ‎ באלבום, ‎ המכיל‎ 
132  עמודים, ‎ גם ‎ תקציר ‎ המאמרים ‎ באנגלית ‎ ובגרמנית. ‎ את‎ 
האלבום, ‎ בעריכת ‎ תמר ‎ גודנסקי ‎ ואנגליקה ‎ טים, ‎ הוציאה ‎ לאור‎ 
קרן ‎ רוזה ‎ לוקסמבורג.‎ 

"ספר ‎ הוועידה ‎ ה־25"‎ 

מסמכי ‎ הוועידה ‎ ה-25 ‎ של ‎ מק״י, ‎ על ‎ שני ‎ מושביה, ‎ שנערכו‎ 
ביוני ‎ 2007  וביוני ‎ 2008, ‎ כלולים ‎ בספר ‎ המכיל ‎ 150  עמודים‎ 
ויצא ‎ לאור ‎ בגרסה ‎ עברית ‎ ובגרסה ‎ ערבית. ‎ אפשר ‎ לומר‎ 
בביטחון ‎ מלא, ‎ כי ‎ אין ‎ כוח ‎ פוליטי ‎ אחר ‎ בישראל, ‎ המסוגל‎ 
לערוך ‎ ניתוח ‎ כה ‎ עמוק ‎ של ‎ המציאות ‎ הישראלית, ‎ האזורית‎ 
והבינלאומית ‎ ולהצביע ‎ על ‎ הדרכים ‎ לשינוי ‎ המציאות.‎ 

"חיים ‎ אדומים"‎ 

בנימין ‎ גונן ‎ בחר ‎ לתת ‎ לספר ‎ זיכרונותיו ‎ את ‎ הכותרת ‎ - 
״חיים ‎ אדומים ‎ -  תחנות ‎ בחיי ‎ קומוניסט ‎ ישראלי" ‎ (פרדס‎ 
הוצאת ‎ לאור). ‎ הספר ‎ מגולל ‎ פרקים ‎ נבחרים ‎ בקורות ‎ מק״י‎ 
ובחייו ‎ הפרטיים ‎ והציבוריים. ‎ בפשטות ‎ ובבהירות ‎ הוא ‎ מוביל‎ 
אותנו ‎ מהאישי ‎ אל ‎ הכללי. ‎ מימי ‎ נעוריו ‎ ברחובות ‎ חיפה‎ 
המנדטורית ‎ לתנועת ‎ הנוער ‎ הקומוניסטי, ‎ לחברותו ‎ באגף‎ 
לאיגוד ‎ המקצועי ‎ של ‎ ההסתדרות, ‎ למעורבותו ‎ באינספור‎ 
מאבקים ‎ מעמדיים ‎ ומקצועיים. ‎ זה ‎ סיפורה ‎ של ‎ תקופה ‎ ארוכה‎ 
ומפותלת, ‎ רצופת ‎ משברים ‎ פוליטיים ‎ וחברתיים. ‎ זה ‎ גם ‎ סיפור‎ 
אהבה ‎ של ‎ זוגיות ‎ ואבהות, ‎ ושל ‎ מסירות ‎ מופתית ‎ לציבור‎ 
העובדים ‎ היהודי ‎ והערבי.‎ 

בנימין ‎ גונן ‎ גילה ‎ אומץ ‎ ונחישות ‎ לנוכח ‎ התנכלות ‎ הממסד‎ 
המפאיניק״י ‎ אליו ‎ במקום ‎ עבודתו, ‎ חווה ‎ את ‎ השבר ‎ הגדול‎ 
בעקבות ‎ הפילוג ‎ במק״י ‎ בשנת ‎ 1965, ‎ נאבק ‎ לצירוף ‎ העובד‎ 
הערבי ‎ להסתדרות ‎ ולהקמת ‎ מועצות ‎ פועלים ‎ נבחרות ‎ במגזר‎ 
הערבי. ‎ הוא ‎ רואה ‎ בבגידת ‎ ההסתדרות ‎ ותנועת ‎ העבודה‎ 
בערכיהן ‎ הבסיסיים, ‎ תוך ‎ הכפפתם ‎ לסדר ‎ יום ‎ ציוני-בורגני,‎ 
מעשה ‎ אשר ‎ גרם ‎ לקריסת ‎ הסולידריות ‎ ולקוטביות ‎ המעמדית‎ 
הגוברת. ‎ בצד ‎ אלו ‎ מאמין ‎ המחבר ‎ כי ‎ יסודות ‎ בריאים ‎ בדור‎ 
הצעיר ‎ ימשיכו ‎ במסע ‎ לחברה ‎ סוציאליסטית ‎ בישראל.‎ 

"זיכרונות ‎ של ‎ אדם ‎ מבוגר ‎ שלא ‎ שכח ‎ דבר"‎ 

תאופיק ‎ כנאנה, ‎ הנמנה ‎ עם ‎ ותיקי ‎ מק״י ‎ ומנהיגיה, ‎ צעיר‎ 
מגונן ‎ בעשור ‎ (גונן ‎ יליד ‎ ,1928 ‎ וכנאענה ‎ -  1937). ‎ אך ‎ חייהם‎ 
התנהלו ‎ במסלולים ‎ מקבילים. ‎ כנאענה ‎ הכתיר ‎ את ‎ ספר‎ 
זיכרונותיו‎ (בשפה ‎ הערבית) ‎ "זיכרונות ‎ של ‎ אדם ‎ מבוגר ‎ שלא‎ 
שכח ‎ דבר". ‎ גם ‎ כנאענה ‎ הגיע ‎ כנער ‎ לשורות ‎ בנק״י ‎ בכפרו‎ 
הגלילי, ‎ עראבה, ‎ ונמנה ‎ עם ‎ פעיליה ‎ כמרכזיים ‎ של ‎ התנועה.‎ 


בדומה ‎ לגונן, ‎ גם ‎ כנאענה ‎ נאלץ ‎ להתמודד ‎ עם ‎ אין ‎ ספור‎ 
מכשולים, ‎ שערמו ‎ השלטונות, ‎ כדי ‎ לנסות ‎ ולעצור ‎ את‎ 
מעורבותו ‎ הפוליטית ‎ במערכות ‎ הרבות ‎ להגנה ‎ על‎ 
האוכלוסייה ‎ הערבית ‎ וזכויותיה.‎ 

"מהשלטון ‎ העותמאני ‎ למדינה ‎ עברית"‎ 

ספר ‎ שונה, ‎ של ‎ פעיל ‎ קומוניסטי ‎ שבהמשך ‎ נטש ‎ את‎ 
המפלגה ‎ ויצא ‎ נגדה, ‎ הוא ‎ התרגום ‎ לעברית ‎ של ‎ ספר ‎ הזיכרונות‎ 
של ‎ בולוס ‎ פרח: ‎ ״מהשלטון ‎ העות׳מאני ‎ למדינה ‎ עברית ‎ - 
סיפור ‎ חייו ‎ של ‎ קומוניסט ‎ ופטריוט ‎ ערבי, ‎ 1910-1991״,‎ 
שהוציא ‎ לאור ‎ המתרגם ‎ אהוד ‎ אדיב. ‎ פרח ‎ מתאר ‎ בזיכרונותיו‎ 
את ‎ המציאות ‎ בארץ ‎ בעת ‎ השלטון ‎ הקולוניאלי ‎ הבריטי ‎ ואת‎ 
קורות ‎ מאבק ‎ הקומוניסטים ‎ הערבים ‎ בשלושה ‎ העשורים‎ 
הראשונים ‎ של ‎ המפלגה. ‎ בשנות ‎ ה-40 ‎ נטש ‎ פרח ‎ את ‎ עקרונות‎ 
המאבק ‎ המשותף ‎ היהודי-ערבי, ‎ ובניגוד ‎ לרוב ‎ חבריו ‎ לא‎ 
הצטרף ‎ למק״י ‎ עם ‎ הקמת ‎ המפלגה ‎ כמסגרת ‎ משותפת ‎ יהודית-‎ 
ערבית ‎ ב-1948. ‎ הוא ‎ נמנה ‎ במשך ‎ שנים ‎ רבות ‎ עם ‎ מבקרי‎ 
מק״י, ‎ וביטא ‎ תמיכה ‎ גלויה ‎ בעמדות ‎ לאומניות.‎ 

"בגוף ‎ ראשון"‎ 

הסופר ‎ והחוקר ‎ פרופ׳ ‎ שמעון ‎ בלס ‎ פירסם ‎ עד ‎ כה ‎ עשרה‎ 
רומנים, ‎ קובצי ‎ נובלות ‎ וסיפורים, ‎ ספרי ‎ ילדים ‎ וספרי ‎ מחקר‎ 
בספרות ‎ הערבית. ‎ אך ‎ במפתיע, ‎ לאו ‎ דווקא ‎ עשרות ‎ השנים‎ 
בעשייה ‎ הספרותית ‎ או ‎ בהוראה ‎ במוסדות ‎ להשכלה ‎ גבוהה ‎ הן‎ 
עיקר ‎ ספר ‎ זיכרונותיו ‎ "בגוף ‎ ראשון", ‎ אלא ‎ פעילותו ‎ במפלגה‎ 
הקומוניסטית ‎ העיראקית, ‎ בנעוריו, ‎ ובמפלגה ‎ הקומוניסטית‎ 
הישראלית ‎ עם ‎ הגעתו ‎ ארצה, ‎ בן ‎ 20, ‎ בשנת ‎ 1950. ‎ בלס ‎ היה‎ 
במשך ‎ שנים ‎ כתב ‎ ועורך ‎ בעיתון ‎ "קול ‎ העם" ‎ ואף ‎ נעצר ‎ למשך‎ 
חודשים ‎ בשל ‎ פעילותו ‎ הקומוניסטית, ‎ בעקבות ‎ פרובוקציה‎ 
של ‎ השלטונות. ‎ ספרו ‎ של ‎ בלס ‎ הוא ‎ עדות ‎ למעורבותם ‎ הרבה‎ 
של ‎ יהודים ‎ בפעילות ‎ הקומוניסטית ‎ בעיראק ‎ ולפעילות‎ 
הקומוניסטית ‎ במעברות ‎ ובריכוזי ‎ עולים ‎ מהארצות ‎ הערביות.‎ 

"קום ‎ התנערה"‎ 

בתחילת ‎ השנה ‎ ראה ‎ אור, ‎ בעריכתה ‎ של ‎ תמר ‎ גודנסקי,‎ 
הקובץ ‎ ״קום ‎ התנערה ‎ י  אליהו‎ (אליושה) ‎ גו׳זנסקי ‎ -  כתביו‎ 
ועליו״. ‎ הקובץ ‎ (500 ‎ עמודים) ‎ החזיר ‎ לתודעה ‎ הציבורית ‎ את‎ 
פועלו, ‎ כתיבתו ‎ ואישיותו ‎ של ‎ אחד ‎ ממנהיגי ‎ המפלגה‎ 
הקומוניסטית ‎ בשנות ‎ ה-40, ‎ אליושה ‎ גודנסקי‎ (1914-1948).‎ 
הקובץ ‎ מחלץ ‎ מהשבחה ‎ פרקים ‎ חשובים ‎ במערכה ‎ המקצועית‎ 
של ‎ מעמד ‎ הפועלים ‎ בארץ ‎ ומאיר ‎ פרק ‎ מכונן ‎ בפעילותם ‎ של‎ 
הקומוניסטים. ‎ הקובץ ‎ כולל ‎ מאמרים ‎ ורשימות ‎ שכתב ‎ אליהו‎ 
גוז׳נסקי ‎ במהלך ‎ שש ‎ שנים ‎ מעצבות ‎ היסטוריה‎ (1943-1948),‎ 
ורשימות ‎ של ‎ חבריו, ‎ המתארות ‎ את ‎ החיים ‎ במחתרת, ‎ בה‎ 
פעלו ‎ הקומוניסטית ‎ במהלך ‎ רוב ‎ שנות ‎ המנדט ‎ הבריטי,‎ 
אליושה ‎ גוז׳נסקי, ‎ בנימין ‎ גונן, ‎ תאופיק ‎ כנאנה, ‎ בולוס ‎ פרח‎ 
ושמעון ‎ בלס ‎ הם ‎ חלק ‎ מההיסטוריה ‎ החשובה ‎ ורבת ‎ הפנים ‎ של‎ 
המפלגה ‎ הקומוניסטית ‎ בישראל. ‎ אף ‎ שצמחו ‎ במחוזות‎ 
נפרדים, ‎ מאחד ‎ אותם ‎ מקום ‎ המפגש ‎ ביניהם ‎ בזמן ‎ ובעשייה ‎ - 
שורות ‎ המפלגה ‎ הקומוניסטית. ‎ בישראל ‎ השסועה, ‎ לא ‎ ניתן‎ 
להיפגש ‎ ולהיאבק ‎ כתף ‎ אל ‎ כתף ‎ בשום ‎ מקום ‎ אחר.‎ 


לקח ‎ העבר‎ 


הגולן ‎ -  מיתוס ‎ ומחירו‎ 

לאחרונה ‎ רבו ‎ הדיבורים ‎ על ‎ חידוש ‎ המשא־ומתן ‎ עם ‎ סוריה. ‎ מאחר ‎ שכל ‎ מו״מ‎ 
כזה ‎ מוביל ‎ בהכרח ‎ לדיון ‎ על ‎ הגולן, ‎ הנה ‎ כמה ‎ עובדות ‎ שכדאי ‎ לדעת.‎ 


מאת ‎ דן ‎ יהב‎ 

מלחמת ‎ יוני ‎ 1967  בגולן ‎ הותירה ‎ אחריה, ‎ לפי‎ 
מקורות ‎ שונים, ‎ כמאה ‎ אלף ‎ פליט׳ ‎ מלחמה, ‎ השוהים ‎ מאז‎ 
בערים ‎ שונות ‎ בסוריה. ‎ כיום ‎ מונים ‎ הפליטים ‎ מהגולן ‎ כ-400‎ 
אלף. ‎ רוב ‎ הפליטים ‎ דרוזים ‎ ומיעוטם ‎ -  צ׳רקסים ‎ ותורכמנים.‎ 

בשל ‎ המלחמה, ‎ ננטשו ‎ בגולן ‎ כמאה ‎ יישובים, ‎ שרובם‎ 
כפרים, ‎ וכן ‎ העיר ‎ קוניטרה, ‎ שמנתה ‎ 28  אלף ‎ נפש, ‎ העיירה‎ 
חושניה ‎ ועוד. ‎ מרבית ‎ היישובים ‎ היו ‎ דרוזיים, ‎ 12  ישובים ‎ היו‎ 
צ׳רקסים, ‎ שקוניטרה ‎ שימשה ‎ כבירתם ‎ וחושניה ‎ -  כמרכז‎ 
אזורי, ‎ ויישובים ‎ תורכמנים ‎ אחדים.‎ 

לאחר ‎ המלחמה, ‎ הרסו ‎ השלטונות ‎ הישראליים ‎ את‎ 
היישובים ‎ של ‎ תושבי ‎ הגולן ‎ הסורים, ‎ וכיום ‎ ניתן ‎ לזהות ‎ את‎ 
מיקומם ‎ בקושי ‎ רב. ‎ עד ‎ מהרה ‎ נמחקו ‎ גם ‎ שמות ‎ הישובים‎ 
הערביים‎ -סוריים ‎ ממפות ‎ ישראל ‎ הרשמיות. ‎ כיום ‎ מופיעים‎ 
במפות ‎ רק ‎ שמות ‎ ההתנחלויות ‎ שהוקמו ‎ בגולן ‎ לאחר ‎ יוני‎ 
1967.‎ 

הפינוי ‎ וההריסה ‎ של ‎ הכפרים ‎ נמשכו ‎ גם ‎ לאחר ‎ המלחמה.‎ 
בשנת ‎ 1970, ‎ פינו ‎ שלטונות ‎ ישראל ‎ את ‎ רוב ‎ תושבי ‎ הכפר‎ 
סחיתא, ‎ העבירו ‎ את ‎ תושביו ‎ לכפר ‎ מסעדה, ‎ והרסו ‎ את ‎ הכפר‎ 
מן ‎ היסוד. ‎ הטענה ‎ הייתה, ‎ שהכפר ‎ ממוקם ‎ בקרבת ‎ הגבול ‎ והוא‎ 
מהווה ‎ סכנה ‎ ביטחונית.‎ 

בגולן ‎ נותרו ‎ על ‎ מכונם ‎ רק ‎ ארבעת ‎ היישובים ‎ הדרוזיים‎ 
בצפון ‎ הרמה: ‎ מג׳דל ‎ שמס, ‎ עין ‎ קיניה, ‎ מסעדה ‎ ובוקעתא. ‎ לפי‎ 
מפקד ‎ האוכלוסין ‎ מאוגוסט ‎ 1967, ‎ שערכה ‎ הלשכה ‎ המרכזית‎ 
לסטטיסטיקה ‎ לבקשת ‎ הממשל ‎ הצבאי ‎ הישראלי, ‎ חיו‎ 
בארבעת ‎ היישובים ‎ האלה ‎ 6,400  תושבים. ‎ כיום ‎ מונים‎ 
התושבים ‎ הדרוזים ‎ ברמה ‎ 24  אלף ‎ תושבים ‎ -  כמספר‎ 
המתנחלים ‎ היהודים.‎ 

33  ההתנחלויות ‎ של ‎ ישראלים, ‎ שקיבלו ‎ קרקעות ‎ מהכוח‎ 
הכובש, ‎ כלומר ‎ -  מממשלת ‎ ישראל, ‎ שולטים, ‎ לפי ‎ נתונים‎ 
רשמיים, ‎ ביותר ‎ מ-80% ‎ משטח ‎ רמת ‎ הגולן. ‎ שטחי ‎ המרעה‎ 
שבידי ‎ המתנחלים ‎ משתרעים ‎ על ‎ פני ‎ 315  אלף ‎ דונם, ‎ והם‎ 
מהווים ‎ כמעט ‎ רבע ‎ משטח ‎ הרמה ‎ כולה.‎ 

מאז ‎ הכיבוש ‎ הישראלי, ‎ נעשה ‎ ניסיון ‎ למחוק ‎ את ‎ זהותו‎ 
הסורית ‎ של ‎ הגולן. ‎ מחקרים, ‎ ספרים, ‎ מאמרים ‎ בעיתונות,‎ 
מדינאים ‎ ופוליטיקאים ‎ שונים ‎ מתעלמים ‎ מהאוכלוסייה‎ 
המקורית ‎ של ‎ הגולן ‎ ועוסקים ‎ בעיקר ‎ באוכלוסייה ‎ היהודית,‎ 
שהתנחלה ‎ בחבל ‎ ארץ ‎ זה ‎ מאז ‎ המלחמה ‎ ב-1967.‎ 

בספר ‎ "ארץ ‎ הגולן ‎ והחרמון", ‎ שיצא ‎ לאור ‎ בהוצאת ‎ משרד‎ 
הביטחון ‎ (1993), ‎ ואשר ‎ מרכז ‎ בשני ‎ כרכיו ‎ את ‎ מיטב‎ 
החוקרים, ‎ אין ‎ כלל ‎ אזכור ‎ לתושבים ‎ הערבים־סורים ‎ של‎ 
הגולן.‎ 

אפילו ‎ בפרק ‎ על ‎ ״הדרוזים ‎ ברמת ‎ הגולן ‎ החל ‎ מהמאה ‎ ה- 1 1 
וכלה ‎ בימינו", ‎ מתעלמים ‎ החוקרים ‎ מהדרוזים, ‎ שחיו‎ 
בקוניטרה, ‎ לפני ‎ שרוקנה ‎ מתושביה, ‎ מהצ׳רקסים, ‎ ומרכבות‎ 
הערבים ‎ הסונים, ‎ שחיו ‎ עד ‎ אז ‎ ברמת ‎ הגולן.‎ 


מאבק ‎ הדרוזים־הסורים‎ 
נגד ‎ סיפוח ‎ הגולן‎ 

בעשור ‎ הראשון ‎ לאחר ‎ מלחמת ‎ יוני ‎ 1967  נותר ‎ הגולן, ‎ גם‎ 
מבחינת ‎ השלטונות ‎ הישראליים, ‎ שטח ‎ כבוש. ‎ עם ‎ עלייתו‎ 
לשלטון ‎ בישראל ‎ ב-1977, ‎ פעל ‎ הליכוד ‎ בראשות ‎ מנחם ‎ בגין‎ 
לסיפוח ‎ הגולן ‎ ולהכרזה ‎ עליו ‎ כעל ‎ "חלק ‎ בלתי ‎ נפרד ‎ ממדינת‎ 
ישראל".‎ 

באוגוסט ‎ 1980  חוקקה ‎ הכנסת ‎ חוק, ‎ שאיפשר ‎ לתושבי‎ 
הגולן ‎ הסורים ‎ לקבל ‎ אזרחות ‎ ישראלית. ‎ במקביל, ‎ פתחו‎ 
השלטונות ‎ הישראליים ‎ במסע, ‎ שמטרתו ‎ הייתה ‎ לפתות ‎ את‎ 
תושבי ‎ הגולן ‎ לקבל ‎ אזרחות ‎ ישראלית ‎ ותעודות ‎ זיהוי‎ 
ישראליות. ‎ רק ‎ דרוזים ‎ מעטים ‎ נענו ‎ ליוזמה ‎ זו ‎ וקיבלו ‎ אזרחות‎ 
ישראלית. ‎ רוב ‎ הדרוזים ‎ תושבי ‎ הגולן ‎ החליטו ‎ להישאר‎ 
נאמנים ‎ לאזרחותם ‎ הסורית. ‎ בכינוס ‎ פומבי ‎ במג׳דל ‎ א-שמס‎ 
התקבלה ‎ החלטה, ‎ לפיה ‎ מי ‎ מהם ‎ שיקבל ‎ אזרחות ‎ ישראלית ‎ - 
יוטלו ‎ עליו ‎ חרם ‎ ונידוי ‎ חברתי.‎ 

במטרה ‎ לשבור ‎ את ‎ רוחם ‎ של ‎ התושבים ‎ הדרוזים, ‎ עצרו‎ 
שלטונות ‎ הכיבוש ‎ הישראליים ‎ ב-31 ‎ במאי ‎ 1981  חמישה‎ 
ממנהיגיהם ‎ והוציאו ‎ צווי ‎ הגבלה ‎ לחמישה ‎ אחרים. ‎ עקב ‎ זאת,‎ 
נערכה ‎ ב-3 ‎ ביוני ‎ שביתה ‎ כללית ‎ ראשונה ‎ של ‎ הדרוזים, ‎ תושבי‎ 
הגולן. ‎ עד ‎ אוקטובר ‎ 1981, ‎ רוב ‎ אלה ‎ שקיבלו ‎ תעודות ‎ זהות‎ 
ישראליות ‎ החזירו ‎ אותן.‎ 

בדצמבר ‎ 1981, ‎ גמלה ‎ אצל ‎ בגין ‎ ההחלטה ‎ לספח ‎ את ‎ רמת‎ 
הגולן. ‎ בגין ‎ הטיל ‎ על ‎ היועץ ‎ המשפטי ‎ לממשלה ‎ לנסח ‎ את‎ 
החוק ‎ הדרוש ‎ במהירות. ‎ הליכי ‎ החקיקה ‎ הושלמו ‎ תוך ‎ יום‎ 
אחד, ‎ וחוק ‎ סיפוח ‎ הגולן ‎ אושר ‎ ברוב ‎ גדול. ‎ החוק ‎ החדש ‎ קבע‎ 
שהגולן ‎ הסורי, ‎ שנכבש ‎ ביוני ‎ 1967, ‎ הוא ‎ חלק ‎ ממדינת ‎ ישראל‎ 
והחיל ‎ עליו ‎ את ‎ המשפט ‎ והמנהל ‎ הישראלי.‎ 

סיפוח ‎ הגולן ‎ היה ‎ הפרה ‎ בוטה ‎ של ‎ החוק ‎ הבינלאומי.‎ 
מועצת ‎ הביטחון ‎ של ‎ האו״ם ‎ הכריזה ‎ עליו ‎ כבלתי-חוקי, ‎ ושום‎ 
מדינה ‎ ממדינות ‎ העולם ‎ לא ‎ הכירה ‎ בו.‎ 

בעקבות ‎ הסיפוח, ‎ חויבו ‎ הדרוזים ‎ לשאת ‎ תעודות ‎ זיהוי‎ 
ישראליות. ‎ בתגובה ‎ פתחו ‎ הדרוזים ‎ ב-14 ‎ בפברואר ‎ 1982 
בשביתה, ‎ אשר ‎ לוותה ‎ בהפגנות. ‎ ממשלת ‎ בגין ‎ הטילה ‎ ב־25‎ 
בפברואר ‎ סגר ‎ צבאי ‎ על ‎ כפריהם, ‎ אסרה ‎ על ‎ כניסת ‎ צוותים‎ 
רפואיים ‎ ועיתונאים, ‎ וניתקה ‎ את ‎ הקשר ‎ הטלפוני. ‎ תעודות‎ 
זיהוי ‎ שחולקו ‎ הועלו ‎ באש, ‎ תוך ‎ הפרת ‎ העוצר.‎ 

נציגי ‎ המפלגה ‎ הקומוניסטית ‎ הישראלית ‎ וחד״ש ‎ בכנסת ‎ היו‎ 
היחידים ‎ שהוקיעו ‎ את ‎ סיפוח ‎ הגולן, ‎ את ‎ הסגר ‎ ואת ‎ הניסיון‎ 
לכפות ‎ אזרחות ‎ ישראלית.‎ 

השביתה ‎ של ‎ כפרי ‎ הדרוזים ‎ הסתיימה ‎ כעבור ‎ שישה‎ 
חודשים ‎ <ב־22 ‎ ביולי ‎ 1982) ‎ בתנאים ‎ הבאים: ‎ ממשלת ‎ בגין‎ 
נסוגה ‎ מדרישתה ‎ שהדרוזים ‎ יקבלו ‎ אזרחות ‎ ישראלית. ‎ אך ‎ היא‎ 
הצליחה ‎ לכפות ‎ עליהם ‎ לשאת ‎ תעודות ‎ זיהוי ‎ ישראליות‎ 
(כחולות), ‎ עם ‎ הכיתוב ‎ "אזרחות ‎ לא ‎ מוגדרת".‎ 


ההר ‎ ההווה‎ /5‎ 


חומת ‎ ברלין ‎ וחומות ‎ אחרות‎ 

מכתב ‎ מווארשה, ‎ בירת ‎ פולין, ‎ מיוחד ‎ ל״זו ‎ הדרך".‎ 


מאת ‎ בוריס ‎ גרוס‎ 

בימים ‎ אלה ‎ מציינים ‎ ברחבי ‎ אירופה ‎ -  זו ‎ המאוחדת ‎ - 
מלאת ‎ עשרים ‎ שנה ‎ לנפילת ‎ המשטרים ‎ הסוציאליסטיים‎ 
במרכז ‎ אירופה ‎ ובמזרחה ‎ -  החל ‎ במשטר ‎ הצבאי ‎ למחצה‎ 
שהונהג ‎ בפולין ‎ מאז ‎ דצמבר ‎ 1981  ונפל ‎ בקיץ ‎ 1989, ‎ ועד‎ 
למהפכה ‎ ברומניה, ‎ באמצע ‎ דצמבר ‎ 1989  ,ששמה ‎ קץ ‎ למשטר‎ 
של ‎ ניקולאה ‎ צ׳אושסקו ‎ ובאמצעים ‎ אלימים ‎ מאד ‎ -  משטרו‎ 
של ‎ צ׳אושסקו ‎ קרס ‎ במשפט ‎ מאולתר ‎ בן ‎ שעתיים. ‎ לאחר‎ 
המשפט ‎ הוצאו ‎ להורג ‎ הוא ‎ ואשתו, ‎ יש ‎ לשער: ‎ לא ‎ כל ‎ כך‎ 
למען ‎ הצדק, ‎ אלא ‎ כדי ‎ שלא ‎ ידברו ‎ יותר ‎ מדי ‎ על ‎ אנשים ‎ רבים‎ 
מדיי, ‎ שבאותם ‎ רגעים ‎ ממש ‎ עסקו ‎ בחלוקת ‎ השלטון, ‎ שנפל‎ 
לידיהם ‎ כפרי ‎ בשל.‎ 

ברית־המועצות ‎ תחת ‎ שלטונו ‎ של ‎ גורבאצ׳וב ‎ צפתה‎ 
בהשתאות ‎ בנפילת ‎ מדינות ‎ ברית ‎ וארשה, ‎ והשתאות ‎ זו ‎ גברה,‎ 
כאשר ‎ הצד ‎ האמריקאי ‎ הצהיר ‎ בגלוי ‎ על ‎ נצחונו ‎ במערכה ‎ בין‎ 
שתי ‎ מערכות ‎ חיים ‎ -  הסוציאליסטית ‎ והקפיטליסטית.‎ 

עשרים ‎ שנה ‎ הם ‎ דור, ‎ דור ‎ שנולד ‎ אל ‎ תוך ‎ מציאות ‎ חדשה‎ 
באירופה ‎ ובעולם ‎ מאז ‎ 1989. ‎ תקוות ‎ רבות ‎ נתלו ‎ בשינויים‎ 
שעמדו ‎ אז ‎ באוויר; ‎ תקוות ‎ רבות ‎ לשיתוף ‎ פעולה ‎ חדש‎ 
וליצירת ‎ מערכת ‎ חיים ‎ למען ‎ האדם, ‎ להמשך ‎ מדינת ‎ הרווחה‎ 
ולסיוע ‎ מתאים ‎ בבניית ‎ המערכת ‎ בארצות, ‎ שזכו ‎ אז ‎ בעצמאות‎ 
פוליטית ‎ אמיתית.‎ 

זיקוקי ‎ דינור, ‎ בלונים ‎ וגראפיטי ‎ אמנם ‎ יצרו ‎ בברלין ‎ אווירת‎ 
חג ‎ מובנת, ‎ אך ‎ אינם ‎ יכולים ‎ להסתיר ‎ את ‎ תחושת ‎ העוול‎ 
וההחמצה.‎ 

אלה ‎ שנלחמו ‎ בעוז ‎ במשטרים ‎ הסוציאליסטיים ‎ במרכז-‎ 
מזרח ‎ אירופה, ‎ אלה ‎ שהביאו ‎ לקריסת ‎ המשטר ‎ בברית-‎ 
המועצות, ‎ לא ‎ נלחמו ‎ למען ‎ הקפיטליזם ‎ החזירי ‎ והברוטלי,‎ 
שאחז ‎ גם ‎ במדינות ‎ אירופה ‎ העשירות, ‎ בעלות ‎ המערך‎ 
הסוציאלי ‎ התומך.‎ 

מהו ‎ החופש ‎ שזכו ‎ בו ‎ עמי ‎ אירופה, ‎ שהשתחררו ‎ לכאורה‎ 
מעול ‎ ״מסך ‎ הברזל״ ‎ אז, ‎ ב-1989 ‎ ? 

החופש ‎ הזה ‎ כולל ‎ ניצול ‎ עובדים‎ ;  סחר ‎ בעבדים‎ ;  עבודת‎ 
ילדים ‎ בלתי־לגאלית; ‎ הגירת ‎ עבודה; ‎ חיסולה ‎ של ‎ מדינת‎ 
הרווחה ‎ והשארת ‎ התלויים ‎ בה ‎ לגורלם ‎ המר; ‎ חיסול ‎ מדינת‎ 
הרווחה ‎ במדינות ‎ המבוססות.‎ 

תועמלני ‎ החופש ‎ הניפו ‎ את ‎ הסיסמא ‎ הנבובה ‎ בדבר ‎ ניצחון‎ 
השיטה ‎ האמריקאית ‎ החזירית, ‎ ניצחון ‎ שלא ‎ היה...‎ 

עמי ‎ ברית-המועצות ‎ ודאי ‎ לא ‎ ידעו, ‎ שפירוק ‎ זה ‎ יהפוך‎ 
לאחד ‎ האסונות ‎ הגיאופוליטיים ‎ הגדולים ‎ במאה ‎ העשרים,‎ 
וישפיע ‎ הרבה ‎ מעבר ‎ להשפעה ‎ על ‎ גורלם־הם...‎ 

עתה, ‎ באירופה ‎ החופשית ‎ לכאורה, ‎ הכל ‎ מסתדר ‎ לפי‎ 
ה״דמוקרטיה" ‎ של ‎ דרישות ‎ הבנק ‎ העולמי ‎ ודומיו:‎ 
לגיטימציה ‎ מוחלטת ‎ לצמצום ‎ השירותים ‎ לאזרח, ‎ לפגיעה‎ 
אנושה ‎ בקצבאות, ‎ בכיסוי ‎ ביטוח ‎ הבריאות, ‎ בתנאים‎ 
הסוציאליים ‎ הנלווים ‎ לרוב ‎ המשרות ‎ בשוק. ‎ הדרישות‎ 
שהתנועה ‎ הסוציאליסטית ‎ נלחמה ‎ למענן ‎ במאה ‎ התשע-‎ 
עשרה, ‎ אותם ‎ יסודות ‎ של ‎ יחסי ‎ עובד ‎ מעביד, ‎ המעניקים‎ 


לעובד ‎ את ‎ הזכויות ‎ הסוציאליות, ‎ ולו ‎ המינימליות ‎ ביותר ‎ - 
דרישות ‎ אלה ‎ אינן ‎ עוד ‎ מובנות ‎ מאליהן.‎ 

רבים, ‎ רבים ‎ באירופה ‎ נוכחים ‎ לדעת, ‎ כי ‎ האיחוד ‎ האירופי‎ 
המיוחל ‎ הופך ‎ יותר ‎ ויותר ‎ חברה ‎ בע״מ ‎ לגיוס ‎ כוח ‎ עבודה ‎ זול,‎ 
ובינו ‎ לבין ‎ זכויות ‎ האדם ‎ הבסיסיות ‎ אין ‎ דבר ‎ וחצי ‎ דבר.‎ 

גם ‎ כאן, ‎ בפולין, ‎ הגדולה ‎ מבין ‎ מדינות ‎ ברית ‎ וורשה‎ 
לשעבר, ‎ שהצטרפה ‎ לאיחוד ‎ האירופי ‎ ב-2004, ‎ פותרים ‎ חלק‎ 
ניכר ‎ מהבעיות ‎ החברתיות ‎ הכואבות ‎ באמצעות ‎ עידוד ‎ הגירת‎ 
עבודה ‎ (של ‎ אזרחים ‎ פולנים) ‎ אל ‎ מדינות ‎ "האיחוד ‎ הישן".‎ 
הצעירים ‎ הפולנים ‎ מביטים ‎ בהשתאות ‎ בחופש ‎ הזה, ‎ לו ‎ זכו‎ 
בקיץ ‎ 1989, ‎ ואשר ‎ לא ‎ מבטיח ‎ להם ‎ את ‎ האפשרות ‎ להישאר‎ 
במולדתם, ‎ לעבוד ‎ ולפעול ‎ בה, ‎ אלא ‎ מחייבם ‎ להימלט‎ 
מאבטלה ‎ גואה ‎ ומקריסת ‎ מדינת ‎ הרווחה...‎ 

אמנם ‎ חומות ‎ אינן ‎ עומדות ‎ לאורך ‎ זמן, ‎ גם ‎ אלה ‎ הנבנות‎ 
"מטעמי ‎ בטחון"... ‎ אולם ‎ הפרשנות ‎ הקלוקלת ‎ של ‎ נפילת‎ 
ברית ‎ וורשה ‎ ב-1989 ‎ ממשיכה ‎ להכות ‎ גלים ‎ והיא ‎ אקטואלית‎ 
להפליא, ‎ ויש ‎ לה ‎ גם ‎ תומכים ‎ נלהבים, ‎ ולא ‎ רק ‎ באירופה.‎ 

ישאלו ‎ אזרחי ‎ ישראל ‎ את ‎ עצמם: ‎ באילו ‎ נימוקים ‎ הרסו ‎ את‎ 
מדינת ‎ הרווחה ‎ הישראלית, ‎ שהייתה ‎ הישג ‎ לכל ‎ הדעות.‎ 
שישאלו ‎ מה ‎ הם ‎ הנימוקים ‎ להרס, ‎ ואלה ‎ יהיו ‎ דומים ‎ לנימוקים‎ 
שניתנו ‎ במהלך ‎ ההרס ‎ של ‎ המשטרים ‎ במזרח-אירופה.‎ 

זיקוקי ‎ דינור ‎ מעל ‎ שער ‎ ברנדנבורג ‎ וחיוכי ‎ הפוליטיקאים ‎ אז‎ 
והיום, ‎ כמו ‎ גם ‎ מילות ‎ הסכרין ‎ של ‎ האיחוד ‎ האירופי ‎ בדבר‎ 
ההזדמנויות ‎ הטמונות ‎ בגלובליזציה ‎ -  כל ‎ אלה ‎ לא ‎ יסתירו ‎ את‎ 
העיקר, ‎ את ‎ המציאות ‎ המרה: ‎ ההזדמנויות ‎ אינן ‎ שוות ‎ ואינן‎ 
מוענקות, ‎ 20  שנה ‎ אחרי, ‎ גם ‎ באירופה ‎ וגם ‎ מחוצה ‎ לה.‎ 


כנס: ‎ נשים, ‎ שלום ‎ וחמו״מ ‎ המדיני‎ 

בדצמבר ‎ ימלא ‎ עשור ‎ להחלטת ‎ עצרת ‎ האו״ם ‎ 1325, ‎ אשר‎ 
קוראת ‎ לשלב ‎ נשים ‎ בתהליכי ‎ השלום. ‎ בעיקבות ‎ אותה‎ 
החלטה, ‎ אישרה ‎ הכנסת ‎ תיקון ‎ לחוק ‎ שיווי ‎ זכויות ‎ האישה,‎ 
המחייב ‎ שילוב ‎ נשים ‎ במהלכים ‎ מדיניים. ‎ אך ‎ ההחלטות ‎ הללו‎ 
לא ‎ שינו ‎ דבר ‎ בכל ‎ הקשור ‎ במעורבות ‎ נשים ‎ במו״מ ‎ מדיני.‎ 

ביום ‎ ה׳, ‎ 3.12, ‎ בין ‎ השעות ‎ 10-17, ‎ עורכות ‎ נציבות ‎ הנשים‎ 
הבינלאומית ‎ ועמותת ‎ המשפטניות ‎ איתך־מעכי ‎ כנס, ‎ המוקדש‎ 
לעשור ‎ להחלטה ‎ 1325. ‎ הכנס ‎ יתקיים ‎ במרכז ‎ הכנסים ‎ פה ‎ לי‎ 
בבניין ‎ המועצה ‎ לישראל ‎ יפה, ‎ גני ‎ יהושע, ‎ שד׳ ‎ רוקח ‎ 80, ‎ ת״א.‎ 

ספרים ‎ חדשים!‎ 

הוועידה ‎ ה־25 ‎ של ‎ מק״י‎ 

בעברית ‎ ובערבית‎ 

בעד ‎ הנגד!‎ 

אלבום ‎ המוקדש ‎ ל-90 ‎ שנה‎ 
למפלגה ‎ הקומוניסטית ‎ בארץ‎ 

לקבלת ‎ הספרים ‎ תמורת ‎ דמי ‎ משלוח‎ 
נא ‎ למסור ‎ פרטים ‎ בטלפון ‎ 6203944-03 
או ‎ בדוא״ל ‎ 310. 019.11 ודו@0זח1‎ 


עובדי ‎ המנהל ‎ והמשק ‎ שובתים‎ 


למעלה ‎ מ-15 ‎ אלף ‎ עובדי ‎ המנהל ‎ והמשק, ‎ כולל ‎ פקידות‎ 
וסניטרים, ‎ בקופת ‎ החולים ‎ הכללית ‎ פתחו ‎ בשביתה ‎ ב-‎ 22. 11 . 
הצוות ‎ הרפואי ‎ עובד ‎ כרגיל.‎ 

פרוספר ‎ בן ‎ חמו, ‎ יו״ר ‎ ארגון ‎ עובדי ‎ קופת ‎ חולים ‎ כללית,‎ 
הודיע ‎ בסוף ‎ השבוע ‎ שעבר, ‎ כי ‎ בשביתתם ‎ מבקשים ‎ העובדים‎ 
למחות ‎ על ‎ המבוי ‎ הסתום ‎ במשא-ומתן ‎ מול ‎ האוצר ‎ לשיפור‎ 
תנאי ‎ שכרם. ‎ פרוספר ‎ בן ‎ חמו ‎ ציין, ‎ כי ‎ עובדי ‎ המנהל ‎ והמשק‎ 
הם ‎ "עובדים ‎ בתחתית ‎ סולם ‎ מקבלי ‎ השכר ‎ במשק. ‎ הטיפול‎ 
בעניינם ‎ מתנהל ‎ זה ‎ יותר ‎ משנתיים ‎ בשיטת ‎ הלוך ‎ ושוב ‎ מתישה‎ 
ופוגעת". ‎ בן־חמו ‎ הוסיף ‎ כי ‎ בשנים ‎ האחרונות ‎ התקדמו‎ 
הרופאים ‎ והאחיות ‎ בסולם ‎ השכר ‎ ובתנאים ‎ והשיגו ‎ תוספת ‎ של‎ 
כ-25%, ‎ בעוד ‎ אצל ‎ עובדי ‎ הדירוג ‎ האחיד ‎ קרה ‎ ההיפך:‎ 
הדרישות ‎ כלפיהם ‎ גדלו ‎ ושכרם ‎ נסוג.‎ 

שביתת ‎ הקלדניות ‎ נמשכת‎ 

בית ‎ הדין ‎ האזורי ‎ לעבודה ‎ בתל ‎ אביב ‎ דחה ‎ (18.11) ‎ את‎ 
בקשת ‎ המדינה ‎ למתן ‎ צו ‎ מניעה ‎ נגד ‎ שביתת ‎ קלדניות ‎ בתי‎ 
המשפט. ‎ שופטת ‎ בית ‎ הדין ‎ לעבודה, ‎ עליה ‎ פוגל, ‎ קבעה ‎ מועד‎ 
לדיון ‎ נוסף ‎ בעניין ‎ שביתת ‎ הקלדניות ‎ ב-6 ‎ בדצמבר.‎ 

יו״ר ‎ ההסתדרות, ‎ עופר ‎ עיני, ‎ שהשתתף ‎ בדיון, ‎ הטיל ‎ את‎ 
האחריות ‎ לשביתה ‎ על ‎ שר ‎ האוצר, ‎ יובל ‎ שטייניץ: ‎ "כאשר‎ 
מדובר ‎ בקלדניות, ‎ שמרוויחות ‎ שכר ‎ רעב ‎ וניתן ‎ לשפר ‎ את‎ 
שכרן ‎ ולצמצם ‎ פערים, ‎ פקידי ‎ האוצר ‎ נוהגים ‎ באטימות ‎ וקולו‎ 
של ‎ שר ‎ האוצר ‎ לא ‎ נשמע".‎ 

מטה ‎ המאבק ‎ של ‎ הקלדניות ‎ החליט ‎ לערוך ‎ ב- 22.1 1  הפגנה‎ 
מול ‎ משרד ‎ האוצר ‎ בירושלים ‎ נגד ‎ שר ‎ האוצר, ‎ יובל ‎ שטייניץ.‎ 

הקלדניות, ‎ כ-750 ‎ במספר, ‎ פתחו ‎ בשביתה ‎ ב- 12.1 1 
בדרישה ‎ לשפר ‎ את ‎ תנאי ‎ שכרן ‎ ולהכפיפן ‎ לטבלת ‎ שכר‎ 
ייעודית. ‎ כמו ‎ כן ‎ דורשות ‎ הקלדניות ‎ קביעות, ‎ כמקובל ‎ בשירות‎ 
הציבורי. ‎ המו״מ ‎ בין ‎ הקלדניות ‎ לאוצר ‎ נמשך ‎ כבר ‎ שנתיים.‎ 

מאות ‎ מאבטחים ‎ נותרו ‎ ללא ‎ שכר‎ 

חברת ‎ "מרחב ‎ אבטחה ‎ שמירה ‎ ניקיון ‎ ושירותים" ‎ פנתה‎ 
בשבוע ‎ שעבר ‎ לבית ‎ המשפט ‎ המחוזי ‎ בבאר-שבע ‎ בבקשה‎ 
למנות ‎ לה ‎ מפרק ‎ זמני. ‎ זאת, ‎ לאחר ‎ שצברה ‎ חובות ‎ המוערכים‎ 
ב-16 ‎ מיליון ‎ שקל ‎ לבנקים ‎ ולעובדים. ‎ שופטת ‎ המחוזי ‎ בבאר-‎ 
שבע, ‎ שרה ‎ דוברת, ‎ מינתה ‎ למפרק ‎ את ‎ עו״ד ‎ עדי ‎ בראונשטיין.‎ 

חברת ‎ מרחב ‎ מעסיקה ‎ 220  מאבטחים ‎ ושומרים ‎ ברחבי‎ 
הארץ. ‎ בשבועות ‎ האחרונים ‎ גילו ‎ העובדים, ‎ כי ‎ כספים‎ 
ותשלומי ‎ זכויות ‎ המגיעים ‎ להם ‎ מעוכבים. ‎ כמה ‎ מהעובדים‎ 
כבר ‎ קיבלו ‎ מכתבי ‎ פיטורים.‎ 

עובדים ‎ של ‎ חברת ‎ מרחב ‎ ערכו ‎ בשבוע ‎ שעבר ‎ כנס ‎ חירום‎ 
בבית ‎ ההסתדרות ‎ בירושלים. ‎ "נאבק ‎ על ‎ השכר ‎ ועל ‎ הזכויות‎ 
שלנו. ‎ נשארנו ‎ בלי ‎ כלום״ ‎ -  אמרו ‎ העובדים.‎ 

בוטלה ‎ אפליה ‎ של ‎ עובדי ‎ בניין ‎ זרים‎ 

בית ‎ הדין ‎ הארצי ‎ לעבודה, ‎ בראשות ‎ השופט ‎ סטיב ‎ אדלר,‎ 
נתן ‎ ב- 16.1 1  פסק ‎ דין ‎ עקרוני, ‎ שבו ‎ קיבל ‎ את ‎ הפרשנות ‎ של‎ 
ההסתדרות ‎ להסכם ‎ הענפי ‎ משנת ‎ 2000  ולצו ‎ ההרחבה ‎ בענף‎ 


הבניין. ‎ ההסתדרות ‎ טענה, ‎ כי ‎ יש ‎ לשלם ‎ את ‎ "תמריץ ‎ אי‎ 
ההיעדרות", ‎ הקבוע ‎ בהסכם ‎ ובצו ‎ ההרחבה, ‎ גם ‎ לעובדים‎ 
בדרגת ‎ השכר ‎ הנמוכה ‎ ביותר ‎ בענף ‎ (דרגה ‎ 1). ‎ ההסתדרות‎ 
שכנעה ‎ את ‎ בית ‎ הדין, ‎ כי ‎ רוב ‎ העובדים ‎ בדרגה ‎ זו ‎ הם ‎ עובדים‎ 
זרים, ‎ ולכן ‎ אי-תשלום ‎ התמריץ ‎ מהווה ‎ אפליה ‎ פסולה.‎ 

חפגנה ‎ נגד ‎ פיטורים ‎ על ‎ רקע ‎ גזעני‎ 

עשרות ‎ יהודים ‎ וערבים ‎ הפגינו ‎ ב- 18.1 1  מול ‎ סניף ‎ רשת‎ 
"קרוקר" ‎ בחיפה ‎ במחאה ‎ על ‎ פיטורי ‎ עובדים ‎ ערבים ‎ בשל‎ 
מוצאם. ‎ הפיטורים ‎ נחשפו ‎ בקלטת, ‎ שבה ‎ נשמעה ‎ מנהלת‎ 
בכירה ‎ ברשת ‎ אומרת: ‎ "אני ‎ לא ‎ מוכנה ‎ שאנשים ‎ מטייבה‎ 
יעבדו ‎ אצלנו ‎ בחנויות. ‎ אתה ‎ לא ‎ יכול ‎ למצוא ‎ אנשים‎ 
רגילים?". ‎ המפגינים ‎ קראו ‎ סיסמאות ‎ כמו: ‎ "קרוקר ‎ גזענים,‎ 
שם ‎ אנחנו ‎ לא ‎ קונים". ‎ ההפגנה ‎ נערכה ‎ ביוזמת ‎ מרכז‎ 
"מוסאווא" ‎ למען ‎ זכויות ‎ הערבים ‎ בישראל. ‎ יצוין, ‎ שחושף‎ 
הפיטורים ‎ הגזעניים ‎ הוא ‎ פעיל ‎ מק״י ‎ באזור ‎ המרכז.‎ 

1 1  בדצמבר ‎ מצעד ‎ זכויות ‎ האדם‎ 

ביוזמת ‎ האגודה ‎ לזכויות ‎ האזרח, ‎ יצוין ‎ לראשונה ‎ יום‎ 
זכויות ‎ האדם ‎ הבינלאומי ‎ במצעד ‎ זכויות ‎ האדם, ‎ שיתקיים‎ 
בתל-אביב ‎ ביום ‎ ר, ‎ 11  בדצמבר. ‎ האגודה ‎ לזכויות ‎ האזרח‎ 
פנתה ‎ לארגונים ‎ ולאישים ‎ ליטול ‎ חלק ‎ במצעד, ‎ אשר ‎ יציג ‎ קשת‎ 
של ‎ פגיעות ‎ בזכויות ‎ האדם ‎ בישראל: ‎ הגזענות ‎ הגוברת; ‎ פירוק‎ 
מדינת ‎ הרווחה; ‎ כרסום ‎ חופש ‎ הביטוי; ‎ אלימות ‎ כלפי ‎ נשים‎ 
וילדים. ‎ המצעד ‎ יעמוד ‎ בסימן ‎ המאבק ‎ למען ‎ ישראל ‎ המכבדת‎ 
את ‎ זכויות ‎ האדם ‎ של ‎ כל ‎ תושביה.‎ _ 

חוג ‎ אחווה ‎ חיפה‎ 

ביום ‎ ה׳, ‎ 26  בנובמבר, ‎ בשעה ‎ 19.30 
באולם ‎ אחווה, ‎ שד׳ ‎ בן ‎ גוריון ‎ 39 

בין ‎ כיבוש ‎ לקפיטליזם‎ 

דיון ‎ עם ‎ ד״ר ‎ דלית ‎ באום, ‎ רכזת ‎ הפרויקט‎ 
"מי ‎ מרוויח ‎ מהכיבוש" ‎ של ‎ קואליציית ‎ נשים ‎ לשלום‎ 

מצעד ‎ בתל־אביב ‎ לציון ‎ היום‎ 
הבינלאומי ‎ למאבק ‎ באלימות ‎ נגד ‎ נשים‎ 

במוצ״ש, ‎ 28  בנובמבר. ‎ מתכנסים ‎ ב-18.30 ‎ בכיכר ‎ רבין.‎ 

בסיום ‎ -  עצרת ‎ ברחבת ‎ מוזיאון ‎ ת״א,‎ 

בה ‎ תופיע ‎ הזמרת ‎ לאה ‎ שבת‎ 

בית ‎ הספר ‎ למרקסיזם‎ 
במכללת ‎ הגדה ‎ השמאלית‎ 

אחד ‎ העם ‎ 70, ‎ תל-אביב‎ 

קבוצת ‎ לימוד ‎ עצמי ‎ של ‎ "הקפיטל"‎ 

תערוך ‎ 10  מפגשים ‎ בימי ‎ ב' ‎ בשעה ‎ 19.30.‎ 
המפגש ‎ הראשון: ‎ 30  בנובמבר‎ 

הרשמה: ‎ 9.11׳ו393013.0ר1@1313ר1>]1ודו‎ 


]₪□ ‎ וזזזדשחדוזזזזד ‎ 1 
□כ₪כם₪:□ ‎ 11.§־1310.01ז1^‎ 


.8־1.01*1331 ‎ @  0}1ו1]‎ 


